**E&S IN ROMANIA**

E&S ... Cine este oare? De unde vine? Ce cauta in Romania?

E&S este un cameleon, mascota tanarului sosit din Portugalia, dupa o lunga calatorie prin Italia, Turcia, Estonia si Germania. Tanarul Alejandro este intr-un turneu de promovare a colaborarii elevilor din Europa si a dezvoltarii la elevi a spiritului antreprenorial astfel incat acestia sa fie pregatiti pentru o viata sociala responsabila si activa.

Alejandro are 18 ani si a venit sa o viziteze pe Irina, verisoara din Romania, dar si ca sa discute despre crearea si functionarea virtuala a unei firme de exercitiu.

Irina are 19 ani si este eleva in ultimul an la Colegiul Tehnic ”Anghel Saligny” Rosiori de Vede din judetul Teleorman. Deoarece parintii i-au murit de 8 ani, iar bunicii de 6 ani, Irina locuieste impreuna cu fratele ei mai mic cu un an, Radu, intr-un apartament din Centrul de plasament. Desi Radu are probleme locomotorii, el este elev la aceeasi scoala cu a surorii sale si este sprijinit atat de Irina, cat si de colegii de la colegiu. Dupa ce vor termina liceul, conform legislatiei romanesti, cei doi frati vor parasi Centrul de plasament, daca nu vor reusi sa-si continue studiile. Din acest motiv Centrul de plasament a initiat, in urma cu un an, o campanie de identificare a rudelor celor doi frati si astfel au reusit sa le gaseasca verisorul din Portugalia.

Cu ocazia Sarbatorilor Pascale din luna martie 2016 au ajuns in Romania si parintii lui Alejandro care i-au intalnit pentru prima data fata in fata pe cei doi frati, Irina si Radu, cu care mai vorbisera pe Skype de cateva ori. In urma discutiilor purtate atat cu personalul de la Centrul de plasament, cat si cu profesorii de la Colegiul Tehnic ”Anghel Saligny”, parintii lui Alejandro au fost placut impresionati de situatia scolara a celor doi frati care s-au dovedit a avea aptitudini si competente practice in mai multe domenii. Astfel, dupa finalizarea studiilor liceale, cu putin sprijin moral si material, Irina si Radu ar putea sa-si deschida o firma cu ajutorul careia sa-si castige cinstit existenta.

Alejandro, insotit de E&S, a stat de vorba cu cei doi frati dar si cu colegele si colegii lor de la scoala si a descoperit ca elevii sunt familiarizati cu notiuni din domeniile ecologic, social, textil, electric, mecanic, sportiv, informatic si lingvistic. Totodata ei au participat la diverse activitati extrascolare desfasurate de catre elevii celor doua clase unde invata Irina si Radu, cum ar fi: ”Eco-Tex-IT=Expozitia de primavara”, ”Cea mai frumoasa sala de curs din scoala”, ”Parcul si zona de agrement”, ”Padurea, prietena mea”, ”Apa, esenta vietii”, ”Pasarile si animalele din mediul inconjurator”, ”Let’s do it, Danube”, ”Cariera mea profesionala”, ”Comunicarea si competentele sociale”, ”Calitatea vietii”.

Alejandro impreuna cu E&S au vizitat, insotiti de Irina si alti colegi de-ai ei, cateva firme ale unor antreprenori din Rosiori de Vede, Alexandria, Turnu Magurele si Zimnicea (cel mai sudic oras al Romaniei si port la Dunare). Firmele au fost dezvoltate in domeniile agricol, textil, alimentar, transporturi rutiere si feroviare, electric, domenii existente in judetul Teleorman.

Pe perioada sederii in Romania vremea a fost cand frumoasa cand ploioasa, iar lui E&S i s-a facut frig. Alejandro nu a avut de unde sa-i cumpere mascotei sale hainute de aparare impotriva intemperiilor, dar Irina a si gasit solutia salvatoare. Astfel, lui E&S i s-au confectionat hainutele de protectie la atelierul scolar de textile din cadrul colegiului unde invata Irina si Radu. Elevii s-au mobilizat si au realizat cateva produse vestimentare de care E&S a fost foarte incantat si multumit.

Si pentru ca in martie, prima luna a primaverii, se organizeaza un targ de produse traditionale si ecologice la Muzeul National al Taranului Roman, Alejandro si parintii sai, insotiti de E&S, au fost invitatii de onoare ai Irinei si ai lui Radu la acest eveniment care s-a desfasurat in Bucuresti. Pe parcursul vizitarii targului, portughezii au degustat produsele alimentare bio specifice romanesti, dar s-au si delectat cu produsele traditionale romanesti.

Tot in luna martie s-a organizat, la Rosiori de Vede, etapa judeteana a Competitiei BUSINESS PLAN care a fost organizata de catre Inspectoratul Scolar Judetean Teleorman in colaborare cu autoritatile administrative locale, cu agentii economici reprezentativi pentru comunitate, dar si cu organizatii ale societatii civile. Irina si Radu au reusit sa le obtina cate o invitatie, din partea organizatorilor, lui Alejandro, precum si lui E&S. Astfel, cei doi au participat, ca spectatori, la un concurs al firmelor teleormanene de exercitiu, concurs care a incurajat competitia si competitivitatea firmelor de exercitiu implicate. Totodata, cei doi au fost impresionati si de elevii care, urmarind obiectivele competitiei:

- si-au valorificat spiritul antreprenorial si au simulat activitatea unei firme reale;

- s-au familiarizat cu activitatile specifice mediului real economic;

- si-au asumat riscuri, utilizand instrumentele specifice managementului riscului;

- si-au dezvoltat competentele necesare unui intreprinzator dinamic: gandirea critica, luarea deciziilor, asumarea responsabilitatilor, autoorganizarea si autoevaluarea individuala;

- au promovat colaborarea dintre firma de exercitiu si mediul economic real.

Alejandro si E&S au descoperit, in urma calatoriei lor in Romania, ca tinerii din aceasta tara detin notiuni referitoare la infiintarea si functionarea unei mini-intreprinderi si pot colabora oricand cu alti elevi din Europa.